O'zbekistonda boshqaruvchilar tanlovi o'tkaziladi 
1-oktabrdan 30-oktabrgacha O'zbekistonda boshqaruv kadrlari konkursi o'tkaziladi. "Taraqqiyot" respublika tanlovidan maqsad 16 sohaga zarur rahbarlar topish.
TOSHKENT — "Taraqqiyot" respublika tanlovi deb atalgan jarayondan maqsad quyidagi 16 sohaga zarur boshqaruvchilar topish: 1. Davlat va jamiyat boshqaruvi 2. Sud-huquq 3. Moliya-kredit 4. Sanoat 5. Axborot texnologiyalari va kommunikatsiyalari 6. Qishloq va suv xo'jaligi 7. Arxitektura va qurilish 8. Kommunal xo'jalik 9. Soliq va bojxona 10. Ekologiya va atrof-muhit 11. Ta'lim, fan va innovatsiya 12. Sog'liqni saqlash 13. Madaniyat, san'at va sport 14. Tashqi siyosat, tashqi iqtisodiyot va turizm 15. Makroiqtisodiyot va taraqqiyot 16. Transport va logistika Talabgorlar kamida uch yillik rahbarlik tajribasiga ega bo'lib, 30-45 yoshlar orasidagi fuqarolar bo'lishi shart. Tanlov g'oliblari eng kam ish haqining 50 baravari miqdorida bir martalik pul mukofoti oladi va uch oy davomida maxsus tayyorlov kursini o'qiydi. Qolgan tafsilotlar bilan www.taraqqiyot-tanlov.uz saytida tanishish mumkin. Ishtirok etish uchun ham shu sahifadan foydalanasiz. 8-sentabr kuni Toshkentda "Taraqqiyot strategiyasi" markazida Innovatsion taraqqiyot vaziri Ibrohim Abdurahmonov, Tashqi ishlar vaziri maslahatchisi Jahongir Xudoxo'jayev, Davlat boshqaruvi akademiyasi prorektori Botu Alimov bu tanlov haqidagi savollarga javob berdi. Savol-javobni albatta ko'ring. Navbahor Imamova - "Amerika Ovozi"ning yetakchi multimedia jurnalisti. turkumidagi teledasturlar muallifi. Ko'rsatuvlar taqdim etish bilan birga prodyuser, muxbir va muharrir. O'zbekistonda akkreditatsiyadan o'tgan yagona amerikalik jurnalist. "Amerika Ovozi"da 2002-yildan beri ishlaydi. Jurnalistik faoliyatini 1996-yilda O'zbekiston radiosining "Xalqaro hayot" redaksiyasida boshlagan. Jahon Tillar Universiteti Xalqaro jurnalistika fakultetida dars bergan. Ommaviy axborot vositalari bo'yicha bakalavrlikni Hindistonning Maysur Universitetidan , magistrlikni esa AQShning Bol Davlat Universitetidan olgan. Shuningdek, Garvard Universitetidan davlat boshqaruvi va liderlik bo'yicha magistrlik diplomiga ega. Jurnalistik va ilmiy materiallari qator xalqaro manbalarda chop etilgan. Amerikaning nufuzli universitetlari va tahlil markazlarida so'zlab, ma'ruzalar o'qib keladi. "Amerika Ovozi" oltin medali sohibi. Tashkilotda gender va jurnalistika bo'yicha kengash raisi. Toshkent viloyati Bo'stonliq tumani Qo'shqo'rg'on qishlog'ida ziyoli oilasida ulg'aygan.